
Ministru kabineta noteikumi Nr. 567
Rīgā 2024. gada 27. augustā (prot. Nr. 33 12. §)
Grozījumi Ministru kabineta 2020. gada 11. februāra noteikumos Nr. 91 "Eiropas Ekonomikas zonas finanšu instrumenta 2014.–2021. gada perioda programmas "Starptautiskā policijas sadarbība un noziedzības apkarošana" īstenošanas noteikumi"
Izdoti saskaņā ar Eiropas Ekonomikas zonas finanšu instrumenta
un Norvēģijas finanšu instrumenta 2014.–2021. gada perioda
vadības likuma 15. panta 12. punktu
· Izdarīt Ministru kabineta 2020. gada 11. februāra noteikumos Nr. 91 "Eiropas Ekonomikas zonas finanšu instrumenta 2014.–2021. gada perioda programmas "Starptautiskā policijas sadarbība un noziedzības apkarošana" īstenošanas noteikumi" (Latvijas Vēstnesis, 2020, 34. nr.; 2021, 237. nr.; 2023, 173. nr.) šādus grozījumus:
· 1. Izteikt 22.1 punktu šādā redakcijā:
· "22.1 Programmas administratīvo izdevumu attiecināmības termiņš ir 2025. gada 30. aprīlis."
· 2. Papildināt ar 32.4. apakšpunktu šādā redakcijā:
· "32.4. tiešās vai pastarpinātās pārvaldes iestādei, ja tā iesniegusi programmas apsaimniekotājam pamatotu pieprasījumu."
· 3. Izteikt 34. punktu šādā redakcijā:
· "34. Ja šo noteikumu 33. punktā minētās aktivitātes īsteno divpusējās sadarbības fonda līdzfinansējuma saņēmējs, kas:
· 34.1. ir tiešās vai pastarpinātās pārvaldes iestāde, bet kas nav Iekšlietu ministrija vai tās padotībā esoša iestāde, programmas apsaimniekotājs plāno Iekšlietu ministrijas budžetā transfertu izdevumus (saskaņojot transferta veidlapu ar līdzfinansējuma saņēmēju) uz citām nozaru ministrijām un citām centrālajām valsts iestādēm, kas iesaistītas minēto aktivitāšu īstenošanā. Līdzfinansējuma saņēmējs 30 dienu laikā pēc divpusējās sadarbības fonda iniciatīvas īstenošanas sagatavo un iesniedz programmas apsaimniekotājam divpusējās sadarbības fonda iniciatīvas pārskatu kopā ar pamatojošo dokumentāciju;
· 34.2. ir Iekšlietu ministrija, tās padotībā esoša iestāde vai Finanšu izlūkošanas dienests, attiecīgā iestāde 30 dienu laikā pēc divpusējās sadarbības fonda iniciatīvas īstenošanas sagatavo un iesniedz programmas apsaimniekotājam divpusējās sadarbības fonda iniciatīvas pārskatu kopā ar pamatojošo dokumentāciju."

